**TRANSLOKATION**

**Planlægning:**

### Planlægning og gennemførelse påhviler klasselæreren og skolens ledelse.

Translokationen holdes sidste onsdag eller torsdag før sommerferien. Dato aftales i begyndelsen af skoleåret.

Der planlægges med et arrangement fra 17 - ca. 19.

Klassens lærere deltager i translokationen.

Øvrige lærere kan deltage ved interesse. Tid hertil aftales med skolelederen.

Evt. planlægning af fællesspisning foregår i forældreregi.

**Afvikling:**

Skolen er vært ved et arrangement af ca. 1½ times varighed.

Programmet indeholder fællessang, taler ved skoleleder og lærere samt uddeling af diplomer og præmier.

Skolen uddeler afgangsbeviser og præmier til bedste kammerat, bedste humør og højeste prøvekaraktergennemsnit.

Der er mulighed for, at forældre eller elevrepræsentanter holder tale til klassen. Dette oplyses til kontoret inden selve dagen, og indpasses i programmet.

Klasselæreren/skolelederen opfordrer ved i invitationen til translokationen, forældregruppen til at tage initiativ til at drøfte, om der skal købes blomster eller gaver til klassens lærere.

Den officielle del af arrangementet slutter.

Der er mulighed for, at kontaktforældre kan planlægge en fællesspisning efter det officielle arrangement. Her er der typisk tradition for, at klassens lærere inviteres til at deltage. Der kan lånes lokaler på skolen, men service, oprydning mm. skal forældre og elever selv stå for.

Vedtaget på PR-møde 9.10.2019